ممكن نبذة بسيطة بالعامية كده عن قسم التسويق الي بتدرسه ،هو فعلا زي ما بنشوف واحد ماسك شخص وقاعد يغصبه يشتري المنتج👀😂،حضرتك اتخرجت ونزلت سوق العمل الوضع عامل ازاي ؟
كل اللي بيحصل لكم في حياتكم كبني آدمين بندرسه في تسويق ، من أول الحملات الرئاسية والانتخابية الضخمة ، لغاية حملات رمضان اللي بتقعدوا تسقفوا لها دي ، لغاية رص البضاعة في المحلات اللي اسمه المارشيندايزنج.. كل حاجة ، كل حاجة فيها تعامل مع أي حد برة الشركة سواء عميل مورد الجن الأزرق تقع تحت نطاق دراسة التسويق. مرورًا بقى ببناء العلامات والقيمة السوقية والديجيتال ماركيتينج .. إلخ .. كل دا تحت نطاق التسويق ، ومش كل دا بيتدرس في الكلية طبعًا ، بس دا علم التسويق يعني.